Proiect

GUVERNUL  REPUBLICII  MOLDOVA

H O T Ă R Â R E   Nr._____

din “_____” ______________2021

mun. Chişinău

             Cu privire la modificarea Hotărîrii Guvernului nr. 1016/2016
        În temeiul art. 4 alin. (22) din Legea ocrotirii sănătății nr. 411/1995 (Monitorul Oficial al Republicii Moldova, 1995, nr. 34, art. 373), cu modificările ulterioare, Guvernul HOTĂRĂŞTE: 
1.	Pe tot parcursul textului Hotărîrii Guvernului pentru aprobarea Regulamentului privind numirea în funcție pe bază de concurs a conducătorilor instituțiilor medico-sanitare publice și a Contractului-tip de management al instituției (Monitorul Oficial al Republicii Moldova, 2016, nr. 293-305, art. 1101) cu modificările ulterioare și ale anexelor nr.1 și nr. 2 ale acesteia, textul „Ministerul Sănătății, Muncii și Protecției Sociale” și ”Ministrul Sănătății, Muncii și Protecției Sociale” se  substituie cu textul „Ministerul Sănătății”, și respectiv ”Ministrul Sănătății” la forma gramatical corespunzătoare;
2.	Anexa nr. 1 la Hotărârea Guvernului nr. 1016/2016 pentru aprobarea Regulamentului privind numirea în funcţie pe bază de concurs a conducătorilor instituţiilor medico-sanitare publice şi a Contractului-tip de management al instituţiei se modifică după cum urmează:
1)	 Punctul 3, se completează cu textul „ținând cont de calificarea profesională și integritatea persoanei, experiența în domeniu și abilitățile manageriale”;
2)	 Punctul 5 se modifică și va avea următorul conținut:
„5. Funcțiile de conducători, vacante și temporar vacante (director, medic-șef, șef), ai instituțiilor medico-sanitare publice republicane, municipale și raionale (în continuare – instituții) sunt ocupate exclusiv pe bază de concurs organizat de Ministerul Sănătății.”

3)	Punctele ”61” și ”62” se abrogă;
4)	La punctul 9:
subpunctul 1), se completează cu textul „ , sau/și cetățenia altui stat, cu condiția domicilierii pe teritoriul Republicii Moldova;”
subpunctul 6), se modifică și va avea următorul conținut:
„6) Este apt din punct de vedere medical (fizic și neuropsihic)”;
subpunctul 8), se modifică și va avea următorul conținut:
   „8) Nu a fost condamnat pentru săvârșirea unor infracțiuni”;
subpunctul 9), se modifică și va avea următorul conținut:
 „9) Are cel puțin 5 ani vechime de muncă în posturi prevăzute cu studii universitare”;
subpunctul 10), se modifică și va avea următorul conținut: 
 „10) Nu a atins vîrsta de pensionare, conform legii”;
5)	La punctul 11:
după cuvântul „dosar”, se completează cu textul „la sediul Ministerului Sănătății”;
 la subpunctul 3), cuvântul „master” se substituie cu cuvântul „masterat”;
 la subpunctul 8), cuvântul „curriculumul” se substituie cu cuvîntul „curriculum” iar textul „și că nu a fost atras la răspundere penală pentru comiterea infracțiunilor prevăzute la pct.9 subpct.8) din prezentul Regulament” se exclude;
    la subpunctul 8), textul ”cu includerea a cel puțin două persoane de referință, menționând datele de contact ale acestora, care vor accepta să fie contactate de către comisia de concurs pentru confirmarea competențelor profesionale ale candidatului;” se exclude;
subpunctul 11), se modifică și va avea următorul conținut:
 „11) declarația pe proprie răspundere privind existența rudelor și afinilor până la gradul al IV-lea inclusiv, care sunt angajați în instituția medico-sanitară publică pentru care a fost anunțat concurs, și a relației de rudenie cu persoanele responsabile ale fondatorului acesteia, conform modelului aprobat de Ministerul Sănătății și publicat pe pagina sa web oficială;”
   Se completează cu subpunctele 13¹); 132) și 133) cu următorul conținut:
 „13¹) referința de la ultimii trei angajatori (după caz);”
    „ 132) proiectul planului strategic de dezvoltare a instituției pentru următorii 5 ani realizat de candidat”;
    „ 133) declarație pe propria răspundere din partea candidatului că proiectul strategic de dezvoltare a instituției este realizat integral de către candidat”;
6)	Punctul 12 se completează cu textul „Actele prevăzute la punctul 11, subpct. 6), 7), 8), 11), 12), 13) se depun în original.”
7)	 Se completează cu punctele ”125)”; ”126)”; ”127)” cu următorul conținut:
 „125) În cazul necorespunderii dosarului cu cerințele stabilite pentru înscrierea la concurs sau cu cerințele specifice, persoana responsabilă anunță despre acest fapt candidatul, acordând-i un termen de 3 zile lucrătoare pentru remedierea situației, iar dacă candidatul nu remediază situația în termenul stabilit, dosarul candidatului se respinge la prima ședință a Comisiei, comunicând-i-se acest fapt. Dacă nu au fost depuse dosare în termenul stabilit sau nu este acceptat niciun dosar sau a fost admis doar un singur candidat, Ministerul Sănătății anunță prelungirea termenului de depunere a dosarelor pentru o perioadă similară cu cea inițială (cel puțin 15 de zile).”
„126) Dacă după prelungirea concursului, în urma examinării dosarelor, la concurs a fost admis un singur candidat, concursul se desfășoară conform procedurii stabilite de prezentul Regulament.”
 „127) În 3 zile lucrătoare de la expirarea termenului pentru depunerea dosarului, secretarul Comisiei pentru organizarea şi desfășurarea concursului plasează lista candidaților admiși la concurs pe pagina web oficială a autorității publice și informează în scris candidații referitor la data, ora și locul unde se va desfășura concursul”;
8)	Capitolul IV se modifică și va avea următorul conținut:
      ”IV. ORGANIZAREA ȘI DESFĂȘURAREA CONCURSULUI”
9)	Punctul ”124” se abrogă;
10)	Punctul 14 se modifică și va avea următorul conținut:
 „14. Comisia de concurs este formată dintr-un număr impar de membri, și anume: președinte (ministru al sănătății, secretar de stat sau secretar general al ministerului), vicepreședinte (reprezentant al fondatorului instituției pentru care s-a anunțat concurs), și următorii membri: doi funcționari publici din direcția generală de servicii medicale integrate (conform profilului instituției medicale), un funcționar public din direcția de managementul personalului medical, un funcționar public din direcția buget și asigurări în medicină, un reprezentat din consiliul de administrație al instituției, un reprezentant al Federației sindicale „Sănătate” și un reprezentant al colectivului). Secretarul Comisiei este un funcționar din cadrul subdiviziunii responsabile de resursele umane din cadrul Ministerului Sănătății, fără drept de vot.”
11)	Punctul 143 se modifică și va avea următorul conținut:
 „143. Nu pot face parte din Comisie persoanele care au soți/soție, rude sau afini până la gradul al IV-lea inclusiv în rândul candidaților sau care se află în raporturi cu caracter patrimonial cu oricare dintre candidați. Cel târziu la finalizarea perioadei de înscriere la concurs, secretarul și fiecare dintre membrii Comisiei va da o declarație pe propria răspundere din care să rezulte că nu se află în niciuna dintre situațiile prevăzute în prezentul punct raportat la candidații înscriși la concurs.”
12)	 Se completează cu punctele ”144” și ”145” cu următorul conținut:
 „144. Desemnarea reprezentantului colectivului se va face în baza procesului verbal despre adunarea generală a colectivului, cu indicarea numărului de participanți și numărului de voturi acumulate. Procesul-verbal va fi prezentat secretariatului.”
 „145. În componența Comisiei se include în calitate de membru cu drept de vot un reprezentant al Universității de Stat de Medicină și Farmacie „Nicolae Testemiţanu”, în cazul în care, în instituția pentru care s-a anunțat concurs există o bază clinică universitară sau de cercetare.”
13)	Punctul 22 se modifică și va avea următorul conținut:
 „22. La prima ședință Comisia examinează, în ședință închisă, dosarele candidaților şi ia decizia cu privire la admiterea/neadmiterea lor la concurs. Neîntrunirea condițiilor pentru participare la concurs reprezintă temei pentru neadmiterea la concurs. Candidații neadmiși la concurs sunt informați prin e-mail sau prin alte mijloace de comunicare disponibile despre motivul neadmiterii la concurs.”
14)	 Punctul 24 se modifică și va avea  următorul conținut:
 „24. Evaluarea candidaților admiși include următoarele etape:
     1) evaluarea proiectului planului strategic de dezvoltare a instituției pentru următorii 5 ani;
     2) interviul, în baza competențelor determinate de către Ministerul Sănătății.”
15)	La punctul 241, după cuvântul „proiectului” se completează cu textul „planului strategic” iar după cuvintele „5 ani” se completează cu cuvintele „competențele necesare”;
16)	Punctul 25 se completează cu subpunctul 4) cu următorul conținut: 
„4) competențelor necesare”;
17)	Punctul 251 se modifică și va avea următorul conținut:
 „ 251. Susținerea proiectului planului strategic  de dezvoltare a instituției și interviul se prezintă în plenul Comisiei de concurs. Candidații se vor prezenta în ordinea alfabetică.”
18)	La punctul 26, textul „Membrii Comisiei adresează unele și aceleași întrebări de bază fiecărui candidat.” se exclude.
19)	Punctul 27 se modifică și va avea următorul conținut:
 „27. Dacă nici un candidat nu acumulează mai mult de 50% din punctajul stabilit, conform metodologiei aprobate, Comisia consideră concursul eșuat și Ministerul Sănătății anunță un concurs nou.”
20)	Punctul 311 se abrogă.
21)	Se completează cu punctele ”303” și ” 304” care vor avea următorul conținut:
 „303. În termen de 48 de ore de la finalizarea concursului, președintele comisiei de concurs înaintează Fondatorului instituției medico-sanitare publice procesul verbal cu rezultatele concursului semnat pe fiecare pagină de către toți membrii comisie de concurs în vederea emiterii ordinului de numire în funcție pentru persoana desemnată câștigătoare. O copie a procesului verbal este expediată și în adresa Consiliului de Administrare a instituției pentru informare”.
 „304. Numirea în funcția de conducător al instituției se face în termen de 3 zile prin actul Fondatorului în baza prevederilor Legii nr. 436/2006 privind administrația  publică locală.”
22)	 Punctul 33  se modifică și va avea următorul cuprins:
 „33. Contractul de management include în mod obligatoriu indicatorii de performanță ai activității instituției, în conformitate cu profilul instituției stabiliți anual prin ordinul Ministrului Sănătății.”
23)	 Punctele ”34” și ” 341” se abrogă.
24)	 Punctul 35 se modifică și va avea următorul conținut:
 „35. Indicatorii de performanță se evaluează anual de către Ministerul Sănătății, în comun cu fondatorul”.
25)	 Punctul 37 se completează cu textul: „În cazul în care Fondatorul refuză desfacerea contractului de management, Ministerul este în drept să atace refuzul în ordinea contenciosului administrativ, în instanța judecătorească competentă”.
26)	 Punctul 391  se modifică și va avea următorul conținut:
 „ 391. Contractele individuale de muncă, contractele de management sau alte contracte încheiate între fondator și conducătorul instituției medico-sanitare publice republicane, municipale și raionale în care nu este indicat termenul contractului sau în care termenul este nedeterminat se consideră a fi încheiate pe un termen de 5 ani. La expirarea termenului de 5 ani contractul încetează de drept, în temeiul art. 82 lit. f) din Codul muncii al Republicii Moldova nr. 154/2003.”

3.	Prezenta hotărâre intră în vigoare la data publicării în Monitorul Oficial al Republicii Moldova.
 
PRIM-MINISTRU                                 Natalia GAVRILIȚA

Contrasemnat:
Ministrul sănătății                                    Ala NEMERENCO